User:Vikash Vishnoi

लांबा गांव जोधपुर की बिलाड़ा तहसील में स्थित है गांव का पिन कोड 342605 है, लांबा शब्द मूल रूप से लाम्बैश्वर शब्द का अपभ्रंश है, जो कि एक माता का नाम जिसे स्थानीय लोग बायोसा बावजी जी कह कर भी पुकारते हैं| इन्हीं पर लांबा का नाम रखा गया था | लांबा गांव लगभग 15 सौ साल पुराना है, गांव के इतिहास का गवाह गाँव के मध्य स्थित शिव मंदिर है,जिसे स्थानिय लोग भूत मंदिर कहकर पुकारते है | शिव मंदिर का निर्माण गुर्जर प्रतिहार शासकों के समय संभवत सातवीं शताब्दी में हुआ था, मंदिर की शैली नागरी है जो कि मंडोर के मंदिरों के तुल्य हैं | वर्तमान समय में पुराना शिव मंदिर पुरातात्विक विभाग व गांव वालों की अनदेखी के कारण खंडहर में तब्दील हो रहा है| भौगोलिक रूप से गांव के दक्षिण में लूणी नदी बहती हैं, अधिक वर्षा के दौरान नदी में पानी भी बहता है | गांव उत्तरी दिशा में राष्ट्रीय राजमार्ग 25 से जुड़ा हुआ है, जो कि जयपुर को बाड़मेर को जोड़ता है | लांबा गांव के पूर्व में स्थित भावी गाँव है, तथा पश्चिम में बाला गाँव व दक्षिण में मालकोशनी गांव व उत्तर में बोयल गाँव है | गांव की आबादी हिंदू है तथा यहां के लोग सहिष्णु व पर्यावरण धर्म प्रेमी हैं| गांव की जनसंख्या का अधिकतर हिस्सा विश्नोई ( विश्नोई) जाति के लोगों का है, जिसके गोत्र सारण, ईसराम(साण्डा व चिता) लोल जाखड़ व ज्याणी है | विश्नोई जाति के अलावा गांव में जाट, मेघवाल, नाई, ब्राह्मण, नाथ, तेली, हरिजन, चौकीदार जाति के लोग भी निवास करते हैं | गांव का सबसे पुराना मंदिर शिव मंदिर है, जिसे स्थानीय लोग भूत मंदिर कहकर पुकारते हैं, जो कि गांव के मध्य अर्थात गवाड़ में स्थित हैं, तथा मुख्य मंदिर जंभेश्वर मंदिर हैं, जो कि गांव के बस स्टेशन के पास स्थित है, इसके अलावा बायोसा बावजी का मंदिर भी गांव में है, इस मंदिर में गुजरात से भी श्रद्धालु आते हैं, गांव में उत्तरी दिशा से प्रवेश करने पर संत विल्होजी का मंदिर भी है, जो तालाब के मध्य स्थित है, जिसका निर्माण विश्नोई संत महंत राम प्रकाश जी महाराज के नेतृत्व में किया गया, वर्तमान समय में सबसे उत्कृष्ट मंदिर है| गांव में पूर्व से प्रवेश सीमा पर केसरिया कंवर जी का मंदिर है, तथा गांव की पश्चिमी सरहद पर भेरू जी का मंदिर है | लांबा गांव से विश्नोई जाति के 3 लोगों ने खेजड़ली में वृक्ष बचाने हेतु अपना सर्वोच्च बलिदान देकर विश्नोई धर्म की रक्षा की, जिनके नाम 1. श्रीकचरोजी पुत्र श्री करमचंद जी लोल, 2. श्री मदमौजी पुत्र श्री करमचंद जी लोल, 3. भोजोजी पुत्र श्री सुरजाणंजी जाणी है, हालांकि यह दुर्भाग्य की बात है कि गांव में इनके बारे में किसी भी प्रकार का कोई भी स्थल व कोई भी संस्था का नाम नहीं है | गांव के संत विल्होजी मैदान में राष्ट्रीय स्वयंसेवक संघ की नियमित तौर पर शाखाएं भी लग रही है |